kardosdrur/scandi-wiki huggingface dataset:
Agonist (farmakologi)

Agonister er betegnelsen for en kategori af stoffer, der kan binde sig til en receptor. Agonisterne sætter en kemisk reaktion i gang inde i cellen, når de binder sig til receptoren – men på en måde, som svarer til en nøgle, der har den kode, der skal til for at åbne låsen. Det er modsat antagonisterne, der også passer i låsen, men hvor koden er forkert, dvs. at antagonisterne binder sig til receptoren, men uden at dette medfører, at der sættes en kemisk reaktion i gang.

Eksempler 

 Semaglutid, et hormonlignende lægemiddel fra Novo Nordisk til behandling af type 2-diabetes og langsigtet vægtkontrol under navnene Ozempic, Wegovy og Rybelsus, er en agonist til GLP-1-receptoren. 

Farmakologi
Kruset skræppe

 
Kruset Skræppe (Rumex crispus) er en flerårig urt, der i Danmark vokser på f.eks. enge og dyrket jord. Den ligner klippe-skræppe og by-skræppe, men blomsternes indre blosterblade har ovale "bruskkorn".

Udseende 
Kruset Skræppe kan i Danmark blive mellem 40 og 100 centimeter høj. De karakteristiske, stærkt krusede blade bliver op til 25 centimeter lange.

Arten blomstrer mellem juli og august. Blomsterne sidder i tætte bundter og ligner ikke det man i daglig tale kalder for blomster. Hver blomst har seks støvdragerere som skjules af seks grønne blosterblade, hvoraf de tre inderste vokser sig større. Frugten er en rødligbrun, skarpt trekantet, blank nød.

De indre blosterblade har en knold på midten (bruskkorn) som kan anvendes til at skille arten fra by-skræppe. Blomsten ydre udformning gør at den kan flyde på vandet og gør at den lettere fæstner sig i pelsen hos dyr. Stilken er rund og kan, lige som bladene, have en rødagtig tone. Under højsommeren tørrer hele planten til en dyb brun farve.

Udbredelse 
Vokser ofte på tangopskyl, ved vejkanter, omkring gårde, i områder med ruderatmarker og på enge. I det dyrkede land kan kruset skræppe være et problem i haver, græsmarker, frøgræsmarker samt i andre flerårige kulturer. Roden er meget sejlivet. Blot en lille rodstump er nok til at danne en ny plante, så snart rodstumpen kommer i berøring med jorden.

Den er almindelig i Danmark, Sverige syd for Stockholm og i Finland forekommer endnu længere mod nord. Den forekommer desuden i alle USAs delstater.

Anvendelsesområder 
Før i tiden blev roden anvendt som ekstrakt eller pulver til at behandle både fnat og Dysenteri. De unge skud kan spises og indeholder både A-vitaminer og protein. Efterhånden som planten bliver ældre får den en mere bitter smag.

Se også 
 Skræppe
 By-skræppe

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

 Kruset Skræppe Teksten er automatisk oversat til dansk, så den skal læses med forbehold.
 Den virtuella floran – Krusskräppa

Ukrudtsplanter
Skræppe
Hans Otto Bang

Hans Otto Bang (født 19. september 1712 i Hillerød, død 31. oktober 1764) var en dansk teolog.

I 1731 blev Hans Otto Bang student, og han valgte Caspar Bartholin den yngre til sin privatpræceptor. Efter at have studeret i København opholdt han sig 1738-40 med kongelig understøttelse i Halle, og da han vendte hjem fra udlandet, blev han lærer for kadetterne.

I 1746 blev han provst ved Kommunitetet og i 1748 magister. Han blev licentiat i  1752 og doktor i teologien. To år senere blev han ordinarius ved det teologiske fakultet, og som teologisk professor døde han ugift.

Hans betydeligste arbejde er en forholdsvis vidtløftig indledning til Judas' brev (1752 og 57), men også hans korte disputats (De logica, lima judicii, 1735) fortjener at nævnes, navnlig på grund af dens karakteristiske slutning: "Theologus sine hac lima est cacologus, Jurisconsultus in jure stultus, Medicus mendicus, Philosophus morisophus, disputator sine adhibita hac lima est ut domus sine janua".

I en sådan betragtning af logikken har man fundet en retfærdiggørelse af Holbergs klage over, at de danske studenter ved filosofi ikke forstod "hverken Philosophia moralis eller naturalis, men alene Logica og Metaphysica, som de kalder Introduktion eller Vejviser til Theologien".

Kilder 

 

Teologer fra Danmark
Rektorer ved Københavns Universitet
Danskere i 1700-tallet
Personer fra Hillerød
Faglitterære forfattere fra Danmark
Dansksprogede forfattere fra Danmark
Artikler fra 1. udgave af Dansk biografisk leksikon
Hans Bang

Hans Bang henviser til blandt andre:

 Hans Henriksen Bang
 Hans Nielsen Bang
 Hans Otto Bang
Niels Hansen Bang

Niels Hansen Bang (10. august 1614 – 17. oktober 1676) var en dansk biskop.

Han blev født i Klinte Præstegård i Skam Herred i Fyn, hvor faderen, Hans Nielsen Bang, var præst og provst. Moderen, Maren, var datter af præsten Niels Hansen i Skamby.
Han opdrags hjemme og kom derpå i Odense Skole. 4. maj 1634 indskrives han ved Universitetet, hvor han fik sit søskendebarn, Professor Thomas Bang, til Præceptor.
Sine studier fortsatte han i Nederlandene og holdt i Franecker en græsk tale «om Historien», der udkom sammesteds i 1638 med græsk og latinsk tekst.

I 1639 blev han under et besøg hos Biskop Hans Mikkelsen i Odense kaldet til Kapellan i Dalum og Sanderum hos præsten Poul Middelfart. I 1641 tog han magistergraden og forfremmedes 1645 til sognepræst.I 1663 blev han udnævnt til Biskop over Fyns Stift og kreeredes 1668 per bullam til Dr. theol. Han viste stor omhu for stiftets Gejstlighed, og efter hans opfordring oprettedes der 1665 en gejstlig enkekasse ved frivilligt sammenskud fra alle præsterne i Stiftet.

I 1670 blev han kaldet til København for i forening med Universitetets professorer og flere gejstlige at forhandle om oprettelsen af en almindelig kirkedomstol og fælles kirkeret for alle lutheranere. Forslaget, der var udgået fra det Sachsiske Hof, anbefaledes af den nedsatte kommission, men blev ikke gennemført.

I 1674 indkaldtes han tillige med landets øvrige biskopper for at deltage i forhandlingerne om udarbejdelsen af Danske Lovs 2. Bog. Skønt Bang ikke endnu følte sig trykket af sin alder og fuldt ud kunde varetage sit embede, måtte han dog finde sig i, at Christian V 1672 gav ham en medhjælper. Hofprædikanten Rud. Moth var falden i unåde; han skulde fjernes fra hovedstaden, og kongen udnævnte ham derfor til provst i Odense og vicebiskop over Fyns Stift.
Moth døde 1675, og Bang havde altså den tilfredsstillelse, at han overlevede ham. Han har kun foruden den ovennævnte græske tale udgivet to ligprædikener, over Christoffer Urne til Aasmark (1665) og over Marq. Rodsteen til Lundsgård (1672). Med sin Hustru, Anne Hansdatter Kølenbrun (d. 1688), en borgmesterdatter fra Odense, havde han 7 Børn, af hvilke 2 sønner blev Præster, begge i Fyns Stift, Hans Bang  i Særslev og Niels Bang  i Guldbjærg og Sandager.

Biskopper over Fyens Stift
Danskere i 1600-tallet
Personer fra Fyn
Personer i Dansk Biografisk Leksikon
Nordmakedoniens håndboldlandshold (damer)

Nordmakedoniens håndboldlandshold er det nordmakedonske landshold i håndbold for kvinder. De er reguleret af Rakometia Federatsija na Makedonija og deltager i internationale konkurrencer.

Resultater

VM 
 1997: 7.-plads
 1999: 8.-plads
 2001: 21.-plads
 2005: 15.-plads
 2007: 12.-plads

EM 
 1998: 8.-plads
 2000: 8.-plads
 2006: 12.-plads
 2008: 7.-plads
 2012: 16.-plads
 2022: 16.-plads

Kilder 
 EHF Profile 
 Macedonian Handball Federation   
 Macedonian Handball Forum 

Landshold (damer)
Kvindehåndboldlandshold
Grønlands håndboldlandshold (damer)

Grønlands håndboldlandshold er det grønlandske landshold i håndbold for kvinder som også deltager i internationale håndboldkonkurrencer. De reguleres af Grønlands Håndbold Forbund.

Holdet deltog under VM 2001 i Italien, hvor de kom på en 24. plads.

Resultater

VM 
  2001: 24.-plads
    2023: Kvalificeret

Panamerikamesterskabet 
  1999: 5.-plads
  2000:

Kilder 

Grønlands landshold
Håndboldlandshold (damer)
Kvindehåndboldlandshold
Franz Bartl

Franz Bartl (født 7. januar 1915, død 12. juli 1941) var en østrigsk håndboldspiller som blandt andet deltog i OL 1936.

Han var en del af Østrigs håndboldlandshold, som vandt en sølvmedalje. Han spillede i tre kampe.

Eksterne henvisninger 
 http://www.databaseolympics.com/players/playerpage.htm?ilkid=BARTLFRA01 

Håndboldspillere fra Østrig
Olympiske sølvmedaljevindere fra Østrig
Deltagere for Østrig ved sommer-OL 1936
Olympiske håndboldspillere fra Østrig
Olympiske medaljevindere i håndbold
Håndboldspillere ved sommer-OL 1936
Medaljevindere fra Østrig ved sommer-OL 1936
Franz Berghammer

Franz Berghammer (født 20. november 1913, død 1. juli 1944, nær Babrujsk, Mahiljou, Hviderusland) var en østrigsk håndboldspiller, som blandt andet deltog i OL 1936.

Han var en del af det østrigske håndboldlandshold, som vandt sølvmedalje. Han spillede i en kamp.

Eksterne henvisninger 
 http://www.databaseolympics.com/players/playerpage.htm?ilkid=BERGHFRA01 

Håndboldspillere fra Østrig
Olympiske sølvmedaljevindere fra Østrig
Deltagere for Østrig ved sommer-OL 1936
Olympiske håndboldspillere fra Østrig
Olympiske medaljevindere i håndbold
Håndboldspillere ved sommer-OL 1936
Medaljevindere fra Østrig ved sommer-OL 1936
Franz Bistricky

Franz Bistricky (født 26. juli 1914, død 7. maj 1975) var en østrigsk håndboldspiller, som blandt andet deltog i OL 1936.

Han var en del af det østrigske håndboldlandshold, som vandt sølvmedalje. Han spillede i to kampe.

Eksterne henvisninger 
 http://www.databaseolympics.com/players/playerpage.htm?ilkid=BISTRFRA01 

Håndboldspillere fra Østrig
Olympiske sølvmedaljevindere fra Østrig
Deltagere for Østrig ved sommer-OL 1936
Olympiske håndboldspillere fra Østrig
Olympiske medaljevindere i håndbold
Håndboldspillere ved sommer-OL 1936
Medaljevindere fra Østrig ved sommer-OL 1936
Franz Brunner

Franz Brunner (født 21. marts 1913, død 22. december 1991) var en østrigsk håndboldspiller, som blandt andet deltog i OL 1936.

Han var en del af det østrigske håndboldlandshold, som vandt sølvmedalje. Han spillede i to kampe.

Eksterne henvisninger 
 http://www.databaseolympics.com/players/playerpage.htm?ilkid=BRUNNFRA01 

Håndboldspillere fra Østrig
Olympiske sølvmedaljevindere fra Østrig
Deltagere for Østrig ved sommer-OL 1936
Olympiske håndboldspillere fra Østrig
Olympiske medaljevindere i håndbold
Håndboldspillere ved sommer-OL 1936
Medaljevindere fra Østrig ved sommer-OL 1936
Tone Anne Alvestad Seland

Tone Anne Alvestad Seland (født 26. februar 1967) er en tidligere norsk håndboldspiller. Hun spillede tolv kampe og scorede fi mål for norges håndboldlandshold fra 1989 til 1990, og deltog under VM i 1990, hvor det norske håndboldlandshold kom på en sjetteplads.

Eksterne henvisninger 
 
 Tone Anne Alvestad Selands profil hos altomfotball.no 

Håndboldspillere fra Norge
Håndboldspillere fra Gjerpen Idrettsforening
K. Riis-Hansen

Kristen Riis-Hansen (26. september 1876 i Lødderup på Mors – 8. september 1937 på Frederiksberg) var uddannet nationaløkonom (cand.polit.) og departementschef i Told- og Revisionsdepartementet fra 1916. 

Han var trafikminister i forretningsministeriet Friis fra april til maj i 1920. Samme år blev han forligsmand. Han var indtrådt som direktør i Landmandsbanken kort før krakket, og blev sammen med den øvrige ledelse kendt skyldig i overtrædelse af aktieselskabsloven. I 1928 blev han igen forligsmand og høstede stor anerkendelse for sin indsats.

Han er begravet på Solbjerg Parkkirkegård.

Departementschefer
Personer i Dansk Biografisk Leksikon
Personer i Kraks Blå Bog (afdøde)
Transportministre fra Danmark
Politologer fra Danmark
Kommandører af 1. grad af Dannebrog
Modtagere af Fortjenstmedaljen i guld
Danskere i 1800-tallet
Danskere i 1900-tallet
Personer fra Mors
Johann Houschka

Johann Hans Houschka (også stavet som Houska eller Houchka, født 21. oktober 1914, død 27. maj 1983) var en østrigsk håndboldspiller, som blandt andet deltog i OL 1936.

Han var en del af det østrigske håndboldlandshold, som vandt sølvmedalje. Han spillede i to kampe.

Eksterne henvisninger 
 Profil på databaseolympics.com 

Håndboldspillere fra Østrig
Olympiske sølvmedaljevindere fra Østrig
Deltagere for Østrig ved sommer-OL 1936
Olympiske håndboldspillere fra Østrig
Olympiske medaljevindere i håndbold
Håndboldspillere ved sommer-OL 1936
Medaljevindere fra Østrig ved sommer-OL 1936
Emil Juracka

Emil Juracka (født 11. juni 1912 i Wien, død 21. februar 1944 i Mahiljou, Hviderusland) var en østrigsk håndboldspiller, som blandt andet deltog i OL 1936.

Han var en del af det østrigske håndboldlandshold, som vandt sølvmedalje. Han spillede i to kampe, heriblandt finalen.

Eksterne henvisninger 
 http://www.databaseolympics.com/players/playerpage.htm?ilkid=JURACEMI01 

Håndboldspillere fra Østrig
Olympiske sølvmedaljevindere fra Østrig
Deltagere for Østrig ved sommer-OL 1936
Olympiske håndboldspillere fra Østrig
Olympiske medaljevindere i håndbold
Håndboldspillere ved sommer-OL 1936
Medaljevindere fra Østrig ved sommer-OL 1936
Personer fra Wien
Christian Klingberg

Christian Klingberg (16. december 1765 i København – 9. februar 1821 sammesteds) var en dansk højesteretsadvokat.

Han var en søn af generallottoinspektør Jacob Klingberg (1719-1782) og Karen f. Lund (1733-1806), blev student fra Frederiksborg lærde Skole 1783, juridisk kandidat 1787, hof- og stadsretsprokurator 1791 og højesteretsadvokat 1792. Fra 1812-19 var han tillige justitsdirektør ved Asiatisk Kompagni, og 1813 fik han denomination til ved indtrædende vakance at tage sæde som assessor i Højesteret. I 1818 var han i en kort periode direktør for Nationalbanken. 1805 blev han udnævnt til justitsråd, og han døde 9. februar 1821 i København. Han var en udmærket retslærd og en i høj grad uegennyttig sagfører. Særlig kendt blev han ved sine skarpsindige defensioner i forskellige pressefrihedssager fra slutningen af det 18. århundrede, der blev offentliggjort, dels særskilt, dels i datidens tidsskrifter. I Klingbergs hus blev forliget indgået mellem P.A. Heiberg og M.C. Bruun i anledning af "Dyvekefejden". Klingberg udgav desuden et flyveskrift Quid juris (nr. 1-2, 1794) mod teaterchef, greve Ferdinand Ahlefeldt.

Han var gift med sit søskendebarn Louise Elisabeth Klingberg (20. februar 1772 i København – 13. februar 1855), datter af depechesekretær, kancelliråd, senere etatsråd Lauritz Klingberg (1728-1795) og Catharina Elisabeth Schumacher (1745-1792) og søster til lægen Henrich Matthias Vilhelm Klingberg.

Han er begravet i Valsølille Kirke.

Kilder 
 Georg Kringelbach, "Christian Klingberg", i: C.F. Bricka (red.), Dansk Biografisk Lexikon, København: Gyldendal 1887-1905.
 Frederik Thaarup, Fædrenelandsk Nekrolog 1821-26.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 H. Hjorth-Nielsen, Danske Prokuratorer med kongelig Bevilling 1660-1869, Dansk Historisk Håndbogsforlag, 1977 (1935). .

Eksterne henvisninger 
 

Nationalbankdirektører fra Danmark
Prokuratorer fra Danmark
Personer fra København
Danskere i 1700-tallet
Danskere i 1800-tallet
Personer i Dansk Biografisk Leksikon
Christen Frederik Klinck

Christen Frederik Klinck (født 21. marts 1787 i Vordingborg, død 28. maj 1860 på gården Soli ved Horten) var en dansk, senere norsk søofficer.

Han var søn af skibsfører, færgemand Christian Frederik Klinck og hustru Christence Cathrine, blev 1799 volontør kadet i Marinen, 1803 kadet, 1807 månedsløjtnant, 1809 sekondløjtnant, men udtrådte efter Englandskrigene 1814 af dansk tjeneste for at gå over i den norske, hvor han året efter blev premierløjtnant og efterhånden avancerede til kommandørkaptajn.

I krigsårene 1807-14 gjorde Klink stadig tjeneste ved den norske sødefension og havde her gentagne gange lejlighed til at gøre sig fordelagtig bemærket. 1807 (som kadet) førte han en kanonbåd under et engelsk angreb på Christianssand. 1808 bestod han en hæderlig affære i Grævlingesund. 1811 i april angreb han med 3 kanonbåde 2 engelske kuttere i Kongshavn, skød den ene i sænk, fangede besætningen og forjog den anden. 1812 gjorde Klink tjeneste i den af kaptajn H.P. Holm kommanderede eskadre, som blev angrebet i Lyngør; samme år reddede han et russisk linjeskib fra forlis. Den 28. januar 1812 fik han Ridderkorset. Efter Norges adskillelse fra Danmark og sin ansættelse i den norske marine var Klink gentagne gange skibschef, blev adjudant hos kong Oscar, to gange endogså referent for de norske marinesager, 1851 chef for værftskorpset i Horten. 1857 erholdt han afsked og døde 28. maj 1860 på sin gård Soli ved Horten.

Klink var tre gange gift: 1. gang (1812) med Rise Kirstine Hammer (født december 1793, død 1812), datter af byfoged Hammer i Tønsberg; 2. gang (1815) med Karen Bergh (død 1830), datter af generalauditør Christopher Anker Bergh ; 3. gang (1833) med Marie Frederikke Beneke, datter af bataljonskirurg J.F. Beneke.

Kilder 
 T.A. Topsøe-Jensen og Emil Marquard, Officerer i den dansk-norske Søetat 1660-1814 og den danske Søetat 1814-1932, bind 1, København: H. Hagerups Forlag 1935, s. 740-741.
 C. With, "Christian Frederik Klink", i: C.F. Bricka (red.), Dansk Biografisk Lexikon, København: Gyldendal 1887-1905.
 Illustreret Nyhedsblad, 1860, s. 102 og 108 ff.

Personer fra Vordingborg
Personer i Englandskrigene fra Danmark-Norge
Søofficerer fra Danmark
Søofficerer fra Norge
Danskere i 1800-tallet
Personer i Dansk Biografisk Leksikon
Riddere af Dannebrog
Schaerbeek

Fransk: Schaerbeek el. nederlandsk: Schaarbeek er en by i Belgien. Byen udgør i dag en del af hovedstadsregionen Bruxelles. Indbyggertallet er pr. 1. februar 2008 på 121.232, og byen har et areal på 8,14 km².

Kendte mennesker fra Schaerbeek 
Pierre Alechinsky
Natacha Atlas
Jacques Brel
Joseph Cardijn
Paul Deschanel
Virginie Efira
Georges Grün
Camille Jenatzy
Jean Roba
Paul-Henri Spaak

Eksterne henvisninger 
Schaerbeeks officielle hjemmeside på fransk og hollandsk

Byer i Belgien
Kommuner i Belgien
Women's Regional Handball League 2008-09

Women's Regional Handball League 2008-09 var den første sæson af Women's Regional Handball League med deltagelse af klubhold fra Østrig, Slovenien, Kroatien, Bosnien-Hercegovina, Montenegro og Makedonien.

Ligaen havde deltagelse af syv hold, som mødte hinanden i en dobbeltturnering ude og hjemme. Oprindeligt skulle ligaen have bestået af otte hold, men Serbiens deltager (Radnički Petrol) meldte afbud. Den 22. januar 2009 meddelte Kometal Gjorče Petrov, at klubben på grund af finansielle problemer havde valgt at trække sit hold fra ligaen, så sæsonen sluttede med kun seks deltagende hold. Ligaen blev vundet af RK Podravka Vegeta fra Kroatien.

Slutstilling

Kilder / eksterne henvisninger 
Women's Regional Handball League 

Håndbold i 2008
Håndbold i 2009
Women's Regional Handball League
Women's Regional Handball League 2009-10

Women's Regional Handball League 2009-10 var den anden sæson af Women's Regional Handball League med deltagelse af klubhold fra Østrig, Slovenien, Kroatien, Bosnien-Hercegovina, Serbien, Montenegro og Makedonien.

Ligaen havde deltagelse af otte hold, som mødte hinanden i en dobbeltturnering ude og hjemme. Undervejs i sæsonen trak to af holdene sig imidlertid, så sæsonen sluttede med kun seks deltagende hold. De fire bedst placerede hold gik videre til slutspillet, der blev afviklet i final 4-format i Podgorica. Turneringen blev vundet af Budućnost T-Mobile fra Montenegro, som i finalen besejrede Hypo Niederösterreich med 30-29.

Resultater

Grundspil

Slutspil 

Slutspillet med de fire bedste hold blev spillet i Podgorica.

Kilder / eksterne henvisninger 
Women's Regional Handball League 

Håndbold i 2009
Håndbold i 2010
Women's Regional Handball League
Women's Regional Handball League 2010-11

Women's Regional Handball League 2010-11 var den tredje sæson af Women's Regional Handball League med deltagelse af klubhold fra Østrig, Kroatien, Bosnien-Hercegovina, Serbien, Montenegro og Makedonien.

Ligaen havde deltagelse af syv hold, som mødte hinanden i en dobbeltturnering ude og hjemme. De fire bedst placerede hold gik videre til slutspillet, der blev afviklet i final 4-format i Zaječar, Serbien. Turneringen blev for anden sæson i træk vundet af ŽRK Budućnost fra Montenegro, som i finalen besejrede Podravka Vegeta med 32-24.

Resultater

Grundspil

Slutspil 

Slutspillet med de fire bedste hold blev spillet i Zaječar, Serbien.

Kilder / eksterne henvisninger 
Women's Regional Handball League 

Håndbold i 2010
Håndbold i 2011
Women's Regional Handball League
Women's Regional Handball League 2011-12

Women's Regional Handball League 2011-12 var den fjerde sæson af Women's Regional Handball League med deltagelse af klubhold fra Serbien, Montenegro og Makedonien.

Ligaen havde deltagelse af syv hold, som mødte hinanden i en dobbeltturnering ude og hjemme. De fire bedst placerede hold gik videre til slutspillet, der blev afviklet i final 4-format.

Resultater

Grundspil 

Stilling pr. 19. april 2012.

Slutspil 

Slutspillet med de fire bedste hold blev spillet i Bar, Montenegro.

Kilder / eksterne henvisninger 
Women's Regional Handball League 

Håndbold i 2011
Håndbold i 2012
Women's Regional Handball League
Kong Frederik den Syvendes Stiftelse

Kong Frederik den Syvendes Stiftelse er en dansk stiftelse oprettet 1873 af Grevinde Danner til minde om hendes afdøde mand kong Frederik VII. Stiftelsen er et fond, der ud over børnehjemmet i Jægerspris støtter stiftelsen i København (nu kaldet Dannerhuset).

Fonden får sine midler ved bortforpagtning af gårde og markarealer doneret til fonden.

Ekstern henvisning
 Stiftelsens hjemmeside

Stiftelser i Danmark
Stiftelser i København
Etableret i 1873
Edvard Klingsey

Peter Edvard Klingsey (født 20. januar 1817 i København, død 6. juni 1887 sammesteds) var en dansk officer og korttegner.

Han var søn af assistent (kobberstikker) ved Søkortarkivet Hans Christian Klingsey og Sigrid f. Lund. Han blev kadet 1828, sekondløjtnant i fodfolket 1833, premierløjtnant 1838, kaptajn af 2. klasse 1848 og 1. klasse 1850, major 1860, oberstløjtnant 1864 og oberst 1866. Han afskedigedes i nåde 17. februar 1876 og døde 6. juni 1887.

Under den 1. slesvigske krig deltog han som kompagnichef i udfaldet fra Fredericia 6. juli 1849 og slaget ved Isted 25. juli 1850. I årene 1851-54 ledede Klingsey de rekognosceringsarbejder, der i Sønderjylland udførtes af officerer i hæren, og som senere blev bearbejdet af generalstaben og udgivet under titlen: Kort i 1:120000 over Slesvigs Fastland og Als. I 1864 kommanderede han 13. infanteriregiment, der hørte til Fredericias besætning under bombardementet 20.-21. marts. 1850 blev han Ridder af Dannebrog og 1867 Dannebrogsmand.

En betydelig del af Klingseys virksomhed falder uden for hæren. Foruden at han i årene 1836-41 var beskæftiget ved den danske gradmåling under konferensråd H.C. Schumacher, har han udfoldet en betydelig virksomhed som korttegner og kortlitograf. Hans hovedarbejder i denne retning er planerne til generalstabens værk om krigen 1848-50 (Den dansk-tydske Krig i Aarene, 1848-50: Udarbejdet paa Grundlag af officielle Documenter og med Krigsministeriets Tilladelse udgivet af Generalstaben, 1867) og atlas til J.P. Traps Statistisk-topografisk Beskrivelse af Kongeriget Danmark (2. udgave, 1872-79). Klingseys kort vidner om en høj grad af flid og omhu; oftest er de udførte med megen sirlighed, og fremstillingen er synlig påvirket af den anerkendte smag, der har gjort sig gældende ved vore kobberstukne generalstabskort. For atlassets vedkommende må det beklages, at den ringe plads, der har været Klingsey indrømmet, har tvunget ham ind på en næsten enestående finhed, der, så beundringsværdig den end kan være, skader tydeligheden og oversigten.

Han ægtede 9. december 1841 i Segeberg Clara Sophie Claudine Henning (17. oktober 1817 sammesteds – 16. maj 1901 i København), datter af fysikus, senere justitsråd Johan Samuel Henning og Julia Frederikke Christophine født Feldtmann.

Han er begravet på Holmens Kirkegård. Der findes et portrætmaleri af C.F. Andersen fra 1879.

Kilder 
 E.C. Rasmussen, "Edvard Klingsey", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 

 

Officerer fra Danmark
Riddere af Dannebrog
Kartografer fra Danmark
Litografer fra Danmark
Danskere i 1800-tallet
Personer i Treårskrigen fra Danmark
Personer i den 2. Slesvigske Krig fra Danmark
Personer i Dansk Biografisk Leksikon
Personer fra København